AlexejDobrolubov/national_council_slovak_2010 huggingface dataset:
65. schôdza NR SR - 6.deň - A. dopoludnia
Dátum: 2022-05-04
Poslanec: Suja, Miroslav (-)
Druh vystúpenia: Vystúpenie s faktickou poznámkou

47. Ďakujem za slovo. Od ´96 roku a možno aj skôr sa naša rodina venuje kamiónovej doprave, až kým vlastne môj otec nezomrel, a stretávam sa stále s tými šoférmi, aj jeho spoločníkmi, ktorí zostali ďalej vo firme, a môžem povedať jednu vec, že šoférov na Slovensku je dosť, len vďaka strašne slabému ohodnoteniu, ktoré je u nás, tak odchádzajú do zahraničia. Buď robia pre naše firmy priamo v zahraničí, alebo robia rovno buď z Anglicka alebo v západnej Európe pre firmy, ktoré nie sú ani registrované u nás. Takže toto je veľký problém, že nevieme si ohodnotiť vlastných ľudí. Nahrádzajú ich stovky Ukrajincov, a to hovorím teraz len o bystrickom kraji, stovky šoférov, ktorí prišli, dá sa povedať tak, že okolo nás, že vieme o nich, alebo sme s nimi nejako spolupracovali, ale aj tí po čase, akonáhle získajú nejaké skutočnosti, takisto odchádzajú do zahraničia. Takže aj ja vítam túto iniciatívu, že sa znižuje ten vek, ale druhý prípad je taký, že viete, sami sme mali 18 rokov a aký sme mali rešpekt k osobným autám, že koľkokrát sme nedokázali odhadnúť tie svoje schopnosti, vedomosti a málo chýbalo, aby sa niekedy niečo nestalo. Teraz, z tonového vtedy auta, možno maximálne dvoj, budú môcť chodiť na 12 tonových. Verím, že to dopadne dobre, ale bojím sa, že mladí ľudia ešte si tak neuvedomujú a že môžme mať možno viacej dopravných nehôd vďaka tomuto. Ale pevne verím, že sa to nestane. Ďakujem.
65. schôdza NR SR - 6.deň - A. dopoludnia
Dátum: 2022-05-04
Poslanec: Suja, Miroslav (-)
Druh vystúpenia: Vystúpenie v rozprave

25. Ďakujem za slovo. Pán minister, viackrát ste nám tu klamali, to znamená, že nezvykli sme si na to, ale už nás to neprekvapuje. Takže nemusím vám veriť to, čo hovoríte. Preto sa spýtam ešte na jednu vec. Môžte sa smiať koľko chcete. PHM ste nespomenuli, tým zahraničným vojakom. Platia si aj to, alebo PHM poskytujeme my? Jedna otázka. A druhá, keď ste tu hovoril o tom demonštrovať súdržnosť, tak to ste hovorili aj keď sme poslali do strednej Afriky misiu, že tam treba viaceré krajiny spojiť a všetko, a teraz vojaci, ktorí stade prišli z prvej rotácie, už sú tam ďalšie, povedali, že Francúzi sa stade pomaly sťahujú, že čo na to hovoríte. Ďakujem.
64. schôdza NR SR - 1.deň - B. popoludní
Dátum: 2022-04-27
Poslanec: Suja, Miroslav (-)
Druh vystúpenia: Vystúpenie s faktickou poznámkou

38. Ďakujem za slovo, pán predsedajúci. Veď ja som si v minulosti tiež nerobil ilúzie o spravodlivosti, ale to, čo sa deje teraz, to naozaj nemá obdobu. Pán kolega, položili ste si otázku, prečo sú neni niektorí členovia vlády vo väzbe. No, odpoveď je jednoduchá, to, čo si sľúbili. Oni si sľúbili, nech sa stane, čo sa stane, musíme si všetko odpustiť. Nech vytiahnu hocičo na niekoho z nás, musíme si všetko odpustiť. To je dohoda v koalícii, vážení kolegovia, kolegyne. Preto nie sú vo väzbe Kolíková, Mikulec, Matovič a spol. Keby niekoho iného nejaký svedok obvinil, že zobral stotisíc úplatok, tak už je dávno vo väzbe. Keby niekoho iného obvinil bývalý premiér, že ty si ten podvod spáchal, tak je dávno vo väzbe. A o Matovičovi ani nehovorím. Viete, mňa sa už raz pokúsila zlikvidovať organizovaná skupina ekoteroristov, ak si pamätáte na ten Svit. Tuto z OĽANO sa smeje ako degeš, ale je to tak. Na ten Svit, keď ich štátny tajomník z OĽANO, ich druhý štátny tajomník z OĽANO ako organizovaná skupina spolu s ďalším členom dali na mňa trestné oznámenie, že som brutálne napadol toho pajáca Smatanu. Keby som si to nebol nahrával a nemal videozáznam, tak táto organizovaná skupina troch ľudí, čo krivo svedčili proti mne, by ma dostala do väzby a mimo tento parlament. O to im išlo. Ale zrazu sa zistilo, že je tam videonahrávka a zvuková nahrávka a všetko stíchlo. Ja sa pýtam: Keď ste takí spravodliví, prečo nestíhate organizovanú skupinu Smatanu, druhého štátneho tajomníka a toho tretieho, ktorí ma krivo obvinili a chceli ma dostať do väzby? Aha, lebo to sú vaši ľudia. Našim ľuďom musíme všetko si odpustiť, že? Takéto špinavosti sa tu teraz dejú. Nerobme si ilúzie!
64. schôdza NR SR - 1.deň - B. popoludní
Dátum: 2022-04-27
Poslanec: Suja, Miroslav (-)
Druh vystúpenia: Vystúpenie s faktickou poznámkou

22. Pán podpredseda, vážení kolegovia, boli sme viacerokrát svedkami, že tu v pléne je bežnou pracovnou metódou, ale aj inde, že sa... (Prerušenie vystúpenia predsedajúcim.) Kollár, Boris, predseda NR SR Pán kolega, ešte ma neodvolali. Zatiaľ som ešte predseda. Suja, Miroslav, poslanec NR SR Pán predseda, ja som povedal predseda. Kollár, Boris, predseda NR SR Podpredseda. (Povedané so smiechom. Suja, Miroslav, poslanec NR SR Jaj, tak pardon, tak ešte raz, pardon. Takže ospravedlňujem sa. Kollár, Boris, predseda NR SR Nie, nie, robím si srandu. Vráťte mu čas, prosím. (Povedané so smiechom.) Suja, Miroslav, poslanec NR SR Aha, tak poprosím čas. Ďakujem za slovo, pán predseda. Bežnou pracovnou metódou tejto vládnej chunty je, vážení kolegovia, vyhrážanie sa. A skúsim vám trošku pripomenúť. Ak si pamätáte, keď sme tu niekedy odvolávali v minulosti Mikulca, tak priamo z toho miesta, tamto tretia sedačka v prvom rade, sa mi vyhrážal a povedal, že to je len konštatovanie, keď som sa ho spýtal, či sa mi vyhráža. Následne, pár minút nato spoza rečníckeho pultu sa mi vyhrážal Matovič, že zariadi, aby som tu dokvákal. A onedlho nato Pročko, hore, tamto ako sedí v tom podchode, mi hovorí, že za chvíľu ma zavrú, že príde ten čas, že už sa mám na to tešiť. Toto je pracovná metóda súčasnej vládnej chunty, priatelia! Vyhrážky, to je ich bežná pracovná metóda. Ja by som sa chcel ale ospravedlniť občanom Slovenskej republiky za to, že vo vedení parlamentu je tak neschopný človek, ako je podpredseda parlamentu Laurenčík. Je to hanba a paródia a veľmi zlá paródia na podpredsedu parlamentu. To, čo on si tu dovoľuje, presne ukazuje úroveň SaS-ky. Nie je možné takto viesť schôdzu. Takto pošľapávať rokovací poriadok. A vždy, keď je nejaká, nejaký protest alebo nejaká aféra tu vypukne, vždy predsedá tomuto parlamentu Laurenčík, ktorý je tak neschopný, dnes nezvláda viesť ani túto schôdzu. Tak sa nečudujme, že týmto ľuďom je úplne jedno, že chcú zlikvidovať opozíciu, že sa z toho smejú, lebo sú tak jednoduchí, že si neuvedomujú, čo nastane, keď sa raz otvorí táto Pandorina skrinka. Oni sú tak jednoduchí, že si to ani neuvedomujú. A tí, čo idú na hranu, tí sa tak nesmejú a len sa modlia, aby im toto vyšlo. Len sa modlia, aby dokázali zavrieť všetky tieto opozičné strany a zlikvidovať, lebo si nechcú ani predstaviť, že čo bude o rok a trištvrte, keď táto vládna chunta skončí a príde fakt niekto normálny a bude mať rozviazané ruky spravodlivosť.
65. schôdza NR SR - 1.deň - B. popoludní
Dátum: 2022-04-26
Poslanec: Suja, Miroslav (-)
Druh vystúpenia: Vystúpenie v rozprave

23. Ďakujem za slovo, pán predsedajúci. Ja by som mal len tri otázky na pána podpredsedu vlády. Hovorili sme, že tlmiči pre poľovníkov, tak sa chcem spýtať, či je to len pri výkone poľovníctva alebo poľovníci, ktorí nastreľujú zbrane na strelniciach, môžu ten tlmič používať aj na mimo výkonu svojho povolania, keď si pripravujú na to zbrane alebo osoby na to oprávnené na to pripravujú. Čiže na tých strelniciach, či to bude možné alebo nebude, či sme na to mysleli. A ak nie, či by to tam nebolo vhodné dať. A druhá, či sa ráta s tým, že niečo také by mohli využívať aj športoví strelci, lebo máme kopu strelníc takých, že dosť je veľa sťažností z blízkych, alebo dá sa povedať, že nie sú až tak blízko, ale aj tak počuť ten hluk od obyvateľov určitých sídlisk, kde sú strelnice schválené, veľakrát prevádzkované aj Policajným zborom, aj rôznymi športovými klubmi, či aj tam bude možno umožnené tým športovým strelcom, ale len na tej strelnici, na strelnici (reakcia navrhovateľa), áno, dobre. To znamená, že aj tí poľovníci na tej strelnici nebudú mať problémy. Dobre. Ďakujem za otázku aj odpovede.
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

178. Ďakujem za slovo, pán predsedajúci. Pán kolega, táto vláda sa tvári, že nevie ani to, čo sa už stalo, nie to, čo ešte len bude, a tak nečakajte, že vás ako samosprávu oslovia a z toho jediného dôvodu alebo z jedného jediného dôvodu, lebo z toho ich ľudia nemajú absolútne nič. Tak keď nič nekvapká, tak do toho sa nekafrú. A veľmi správne ste povedali, že sa aktivizovali mnohí okrem štátu. Samozrejme, keby nie začiatku tých dobrovoľníkov, samospráv a charity, tak tu máme humanitárnu katastrofu. Ale ako ste počuli dneska, minister Mikulec sa nám tu snažil nahovoriť úplne niečo iné, nie to, čo sme počuli z vašich úst, že oni od začiatku to všetko riadia. No ale videli sme, ako to dopadlo. A to nekonanie prednostov, no, pán kolega, na rovinu, vy čo chcete od prednostov, ktorých vyberá Pročko a Šudík, že aké kvality vy od nich očakávate alebo že by vám ako mohli pomôcť? To sa proste nedá. To znamená, že aké ministerstvo, aký premiér, aké ministerstvo vnútra, tak takí poslanci a títo poslanci vyberali týchto prednostov. A tam, kde mi hovorili, kde bol Pročko vo výberom konaní alebo Šudík, tak tam boli tie kritériá veľmi ale veľmi zaujímavé. Tak sa nečudujme, že sa tam dostali takí ľudia, ako sú. Ďakujem.
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

174. Ďakujem za reakcie kolegom. No, vážení kolegovia, možno som sa pomýlil a naozaj je v tom minister Mikulec nevinne, lebo ak idú, táto agentúra organizovať Ukrajincom svadby, to naozaj nemôžeme žiadať od zamestnancov ministerstva vnútra. Tak sa nečudujme, že si ju predvolal, tak je to potom v poriadku. Ale ráno o 11.40 h sme začali s 2,5 miliónmi zmluvy a dneska je 17, teraz je 17.05 h a už sme pri 12,6 milióna. Čo všetko sa dozvieme o tom Mikulcovi, kým vlastne toto jednanie skončí? Ale, vážení kolegovia, vám je jedno, či ukradol 2,5 milióna alebo 12,6, to vám je úplne ukradnuté. Lebo, ako som už povedal, musíme si všetko odpustiť. Nedajbože, aby sme jedného odvolali, potom by to bolo ako domino a začalo by veľa ľudí rozprávať a nie že by tu bol Putin, ale skončili by ste niekde inde, nie ako za diktátora, ale ako normálne za slušnej demokracii v base za to všetko, čo ste tu narozkrádali a narobili. A môžte nám vykrikovať, koľko chcete. My nemáme za sebou ani jednu kauzu, môžte to povedať, vážení kolegovia z koalície, o sebe?
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

156. Ďakujem za slovo. No pýtať sa koaličných poslancov a vlády, ktorá tu vlastne nie je, že či je to v poriadku. No pri tejto vláde je všetko v poriadku. Oni môžu kradnúť, koľko chcú. Presne to bolo povedané tým, že najviac kradne s. r. o. OĽANO, schránková firma v závese s ostatnými koaličnými stranami. Veľmi trefne bolo povedané, že tu vidíme, že svine sa nabalili aj na dotáciách pre svine. Áno, to už je vrchol cynizmu a drzosti voči pôdohospodárom, tie štyri a pol tisíc sa dokáže niekto z OĽANO nahrabať na jednom kuse týchto svíň, aby som tak slušne povedal, aby ma zas predsedajúci nevypol. Tu by sme chceli veľmi veľa, aby, pán kolega, pročkovci hlasovali podľa svojho svedomia a vedomia. Viete, keď chcete hlasovať podľa niečoho, tak najprv to musíte mať a oni toto nemajú.
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

146. Ďakujem za slovo. Vážení kolegovia, táto naša vláda to je anomália, to musím uznať. Pri tejto našej vláde to je všetko náhoda. Že tam nie je táto zmluva dobre nahodená, to je isto náhoda alebo prípadne je to chyba predchádzajúcej vlády a vždy je niekto iný na chybe. Že oni trpia stratou pamäti a nepoznajú firmu, ktorá tu vyhrá za niekoľko miliónov súťaž, to je tiež asi chyba opozičných poslancov. A podobné vyhováračky tu máme každú chvíľu. Ale ako vraveli kolegovia, to bolo zrovna na ministra Naďa, že tak strašne chce kradnúť a nevie, tak vidíme, že presne toto isté sa hodí aj na ministra Mikulca. Kradnúť kradnú, no nevedia to. A to sú slová vašich koaličných kolegov, ktorí ešte povedali, že keby sa toto robilo opačne, tak tu všetci do jedného vyskakujú ako na gumičke a ešte podotkli svojim kolegom z OĽANO a spýtali sa ich, no načo nám toto bolo dobré. Potrebovali sme toto tu počúvať? Tak skúste sa zamyslieť predtým, kým budete hlasovať ako automaty, že či nemáte aspoň trošku svedomia alebo aspoň zvyšky chrbtovej kosti a aspoň sa zdržte, lebo viem, že na to, aby ste zahlasovali za odvolanie, nemáte, nechcem použiť slovo gule, tak poviem vajcia, lebo za to som bol predtým ohriaknutý predsedajúcim. Ďakujem.
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

130. Ďakujem za slovo, pán podpredseda. Vážení kolegovia a kolegyne, Mikulec nie je len klamár, preukázaný klamár, ktorý priamo minulý týždeň tu klamal nám do očí, ale až taký odvážny ako váš premiér, keď ho zavolali ostatní premiéri, aby išiel s nimi do Ukrajiny. Taký je odvážny. S prepáčením, celý až po lopatky bol pokakaný. Pred dvoma dňami niekde v televízore vykrikoval, že sa odvážne postaví svojmu odvolávaniu, ale presne ako Heger, ktorý zaliezol do diery, keď malo prísť na lámanie chleba, urobil nám celosvetovú hanbu, tak presne taký istý je aj tento Mikulec. Aký premiér, taký minister. A vyhovárať sa, že zasadá vláda, keď všetci dobre vieme, že vás tam môžu zastúpiť štátni tajomníci, to svedčí presne o tom, aký Mikulec je, aký je to veľmi chrabrý a odvážny človek. Je to obyčajný posero. A čo sa týka tých 100 euro, čo Miňo Mazurek spomínal, na tých hraniciach, že vás prepúšťali dopredu, ja mám skoro 40 matiek s deťmi u mňa ubytovaných a presne mi to hovorili. Mladí muži tmavej pleti, oni tam čakali dvadsať, tridsať hodín v rade a títo za 100 euro, za 100 dolárov sa dostávali dopredu pred nich. Oni nemali problém, že nech pustia ich, tieto ženy s deťmi, ale čím si to zaslúžili ony, že s malými deťmi dvoj-, trojmesačnými museli tam čakať dvadsať, tridsať hodín, kým takíto ľudia sa dostávali skôr. A my sme ich sem pustili, aká je tu spravodlivosť? Kde je tá spravodlivosť tých ukrajinských miliardárov? Zelenský tu vykrikuje, že chce solidaritu od celého sveta. Koľko prispeli tí miliardári? To je tá solidarita, keď ženu s piatimi plnými kuframi chytíte na hraniciach, má tam skoro 30 mil. v dvoch menách a vy ju pustíte do Schengenu?! Tí Ukrajinci sa ma pýtali prečo, že tie peniaze sú ukradnuté ich, za to malo byť nakúpenie, nakúpená finančná, nieže finančná, materiálna pomoc pre Ukrajinu. Nie, jednalo sa o ukrajinskú ženu, tak sme ju pustili s piatimi kuframi.
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

120. Ďakujem za slovo, pán podpredseda. Pán poslanec Zajačik, minister Mikulec je neschopný ešte aj ako zlodej. A to sú kolegovia vašich koaličných kolegov, nie opozície. A vzhľadom k vášmu veku, aj tak si dovolím dať vám dve rady. Skúste nabudúce požiadať tých, čo vám pripravujú tento prednes, nech idú na tú Súmračnú a možno to bude mať hlavu a pätu, na rozdiel od toho, čo bolo teraz. A druhá dobrá rada, neberte to zle, keď vám niekto niečo pripraví, je samozrejmé, že to neviete ani prečítať. Skúste si to aspoň jedenkrát, jeden, dvakrát dopredu prečítať a nebudete sa tu strápňovať vy, taký srdcom liberál. Lebo malo by to aspoň jedna súvislá veta, keby ste povedal, nepoviem ani pol slova. Skúste si aspoň raz, dvakrát prečítať, čo vám pripravia, a bude to mať hlavu a pätu. A keď ste na tej Súmračnej hovorili, tak ja by som vám chcel pripomenúť, z päť a pol milióna ľudí 85 % vás nechce ani vidieť. Tých 85 % ľudí nebýva na Súmračnej, ak ste si to nevšimli, z päť a pol milióna. Na Súmračnej nesídlia, okrem jednej, žiadne politické strany. Už keď sa sem snaží vám niečo podsunúť a zakrývať vašu neschopnosť tejto vlády. Vyhovárať sa po dvoch rokoch na bývalú vládu, to len svedčí o vašej neschopnosti a amaterizme. A vy ste povedal jeden výrok. Tak, vážený pán kolega Zajačik, aj ja vám pripomeniem jeden výrok. Z nášho výboru, kde sme my obidvaja spolu pre pôdohospodárstvo a životné prostredie, aký ste vy perfektný. Vaša kolegyňa, čo sedí neďaleko vás z koalície, viete, čo povedala? Ak chcete pomáhať ľuďom, tak ste mali vyhrať voľby. Toto ste presne vy. Vy pomáhate len sebe, snažíte sa zakryť zlodejov, ktorí to ani nevedia, ale keď máme pomáhať ľuďom, tak mali ste vyhrať voľby. Toto bol výrok. Vtedy ste nad... (Prerušenie vystúpenia časomerom.)
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

108. Ďakujem za slovo, pán predsedajúci. Pani poslankyňa Saková, viacero kritiky zaznelo z vašich úst na ministra Mikulca, ale vám niečo poviem, čo zaznieva aj z úst koaličných partnerov OĽANO, ktorí sami hovoria, že Mikulec je taký neschopný, že ani kradnúť nevie. A keby to bolo opačne, tak tu všetci proti tomu protestujú a teraz sa to bagatelizuje. Ešte sa aj spýtali svojich koaličných kolegov z OĽANO, že načo to bolo dobré toto všetko. Že keby boli opačne, tak tu všetci teraz vykrikujeme proti niekomu zo súčasnej opozície. Takže oni si to veľmi dobre uvedomujú. Ale zasa potom je tu to bé, ako povedali, musíme si všetko odpustiť. Nech sa prevalí čokoľvek, všetko si odpustíme. Aj napriek všetkej tej kritike, ktorú ste, pani poslankyňa Saková, povedali od organizácií, združení, charity, samospráv, aj napriek tomu Mikulec nevyvodí osobnú zodpovednosť a neodíde a ani ho súčasná vládna koalícia neodvolá, aj keby to najradšej urobili. A ja sa preto pýtam alebo otázka znie, prečo je to tak? Vie na nich niečo? Prečo silou mocou ho takto držia, keď sami vedia, aký je neschopný? To znamená, že Mikulec musí, ľudovo povedané, držať s prepáčením ich za gule a boja sa ho odvolať. Inak si ja osobne to neviem vysvetliť.
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

64. Ďakujem za slovo, pán predsedajúci. Vážení kolegovia z koalície a pán kolega Blanár, ktorý vystupoval, viete, keď nás ľudia počúvajú a počujú, že táto vláda kradne menej ako tá predchádzajúca, tak isto majú radosť. Presne toto ich potešilo, toto ľudia chceli počuť. Že konečne máme vládu, ktorá kradne menej. A že je neschopná, to už ani nehovorím. Poslanec Šeliga mohol reagovať faktickou poznámkou rovno na ministra Matoviča, nikto mu to nebránil. Ale on mal potrebu moralizovať a poúčať predsedajúcich. Ja viem, že mu vadí, že za to, že nedodržiaval pravidlá, za ktoré ostatní ľudia dostávali pokuty, za to že jeho charakter a morálka sú ďaleko za čiarou a už nie je kvôli tomu predsedajúcim parlamentu... (Prerušenie vystúpenia predsedajúcim.) Grendel, Gábor, podpredseda NR SR 65. Pán poslanec, pán poslanec... Suja, Miroslav, poslanec NR SR 66. ... ale nemá právo, ako ste povedal, pán poslanec Blanár nemá právo kritizovať predsedajúcich. (Prerušenie vystúpenia predsedajúcim.) Grendel, Gábor, podpredseda NR SR 67. Reagujte, prosím, na pána Blanára. Vystúpenie pána Šeligu bol procedurálny návrh, nie faktická poznámka. Suja, Miroslav, poslanec NR SR 68. Veď preto to hovorím. Mohol reagovať na predsedajúceho faktickou, ako to povedal pán Blanár. Nemusel sa tu premáhať a procedurálnym návrhom tu robiť cirkus. Ale asi mu vadí, že stále nie je podpredseda parlamentu. No, mal mať normálnu morálku, ako vyžadoval od ostatných ľudí a mohol tu byť stále. Takže ďakujem za slovo, pán predsedajúci.
63. schôdza NR SR - 1.deň - A. dopoludnia
Dátum: 2022-03-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

48. Ďakujem za slovo, pán predsedajúci. Pán minister Matovič, no škoda, že ste stadeto ušiel, lebo hovorí sa, že ste zbabelec. Ja si nemyslím, že ste zbabelec, však vy nepotrebujete ochranku, vy nepotrebujete pancierové autá, vy si chodíte normálne domov sa vyspať, nemusíte sa skrývať kade tade v zahraničí, takže asi toto. Nie ste vy zbabelec, podľa mňa vy ste zrelý na ambulantnú liečbu po tom, čo ste tu predviedol, ale chcel by som sa spýtať alebo získať odpoveď na jednu otázku. Vy ste tu spomenul alebo povedal: „Buzerant jeden posratý.“ Ale spomenul ste tri mená, ja by som rád vedel, koho ste tým myslel, alebo teraz myslíte, podľa vás, tých buzerantov, že sú všetci zlodeji. Dovoľujem si nesúhlasiť s vami, lebo ja mám priateľov, známych, čo sú homosexuáli a sú to slušní ľudia, tak veľa by som si vyprosil, aby ste takto nadával do buzerantov a všetkých hádzal, že sú to zlodeji. Mohol by ste na to odpovedať. A vy si tu hovoríte, že za vašej éry má polícia rozviazané ruky. Tak ako mi vysvetlíte, ako môže mať policajt rozviazané ruky, keď má vyšetrovať vlastného šéfa ministra, keď vidí, čo stvára, za to že zobral stotisícový úplatok a svedčí naňho priamo človek. Tak ako môže mať policajt rozviazané ruky? Mal by vtedy, keby ste ho postavili mimo službu, nie že mimo službu, ale odvolali a vymenovali svojho vlastného ministra, iného z vašej strany. Tak vtedy by ten policajt mohol mať rozviazané ruky, ale pri vašich psychických problémoch dosť pochybujem, že by sa niekto odvážil čo slovkom niečo na vás povedať, lebo by rýchlo skončil ako vyšetrovateľka Santusová. Toto sú tie rozviazané ruky? Ja sa pýtam, prečo Mikulec nebol stíhaný normálne za tých 100-tisíc euro za úplatok. Proti ktoré sa, čo sa tu verejne hovorí, čo je priamo svedok naňho. Toto sú tie rozviazané ruky, pán minister Matovič? A ako som povedal, vy ste jeden odvážny človek, ktorý stadeto by v živote neušiel, ktorý nepotrebuje ochranku, nepotrebuje pancierovú limuzínu a bežne môže chodiť medzi ľudí.
27. schôdza NR SR - 2.deň - B. popoludní
Dátum: 2021-05-03
Poslanec: Susko, Boris (SMER - SD)
Druh vystúpenia: Vystúpenie s faktickou poznámkou

103. Ďakujem pekne za slovo. Pán poslanec Takáč, môžem len súhlasiť so všetkým, čo ste povedali, ale chcel by som zdôrazniť ešte jednu, jednu vec, a to je, že rokujeme o programovom vyhlásení kvázi novej vlády, ale ktorá je v svojej podstate tou istou vládou a je potvrdením v zásade toho istého premiéra, lebo vidíme, že, že stále riadi túto vládu aj z pozície, na ktorej sa teraz nachádza, ministra financií. Čiže je pochopiteľné, že aj to programové vyhlásenie je také isté, pretože, ako som povedal, je to tá istá vláda. Na druhej strane však sme už rok ďalej. Za ten rok sa udiali mnohé nové veci a jednou z tých zásadných vecí, ktoré zdramatizovali celospoločenské vzťahy na Slovensku, je práve pandémia COVID-19. No a tu treba povedať, že v tomto programovom vyhlásení vlády sa celá táto pandémia, celý ten rok a tie zmeny, ktoré sa udiali na Slovensku, ktoré majú zásadný vplyv na spoločenské vzťahy, vôbec neodrazili. V programovom vyhlásení vlády sa nedočítame vôbec o tom, ako chce ministerstvo pôdohospodárstva sanovať sektor, ktorý bol okrem gastra a cestovného ruchu ďalším najviac postihnutým sektorom, a to je sektor potravinárstva a sektor poľnohospodárstva. Nedočítame sa v programovom vyhlásení vlády nič o tom, akým spôsobom chce, chce tento rezort týmto ľuďom pomôcť. A to je, myslím si, naozaj smutné, nehovoriac o tom, že, že ako viackrát bolo povedané, z Plánu obnovy sa v rezorte poľnohospodárstva a pôdohospodárstva neobjavili žiadne zdroje na krytie (ruch v sále a zaznievanie gongu) takýchto opatrení, tak neobjavili sa ani tie zdroje na krytie tých vecí, ktoré v tom programovom vyhlásení vlády sú. A to je napríklad potravinová sebestačnosť. Takže myslím si, že z tohto pohľadu toto programové vyhlásenie je absolútne nedostatočné. Ďakujem.